Taxes i impostos per ajudar a la restauració.

Des de l’Assemblea Local de la CUP de Sta Perpètua ens mostrem preocupades per la situació que viu el comerç local i en especial la restauració. La pandèmia i les diferents restriccions han afectat diferents col·lectius i sectors econòmics les quals han anat veient com s’aplicaven algunes mesures o altres, que arribaven ajudes o no. La majoria d’aquestes han estat gestionades pel govern central o per la Generalitat de Catalunya.

Sabem, però que l’Ajuntament de Sta Perpètua també podria ser un agent actiu en aquestes ajudes o mesures respecte a els comerços locals. Des de les diferents institucions s’han demanat molts esforços a la població i als negocis, les mesures han anat variant al llarg d’aquests mesos. Des de la CUP de Sta Perpètua demanem a l’equip govern local, en espacial a la nostra alcaldessa la senyora Isabel Garcia Ripoll que es plantegi fer una exempció o rebaixa substancial d’impostos cap al comerç local. Vist que el govern central liderat per PSOE i Podemos tampoc han fet res per ajudar a la restauració, ni una llei per deixar de pagar hipoteques i lloguers a grans tenidors dels comerços locals. I tampoc ha assignat ajudes importants als sectors perjudicats pels tancaments, esperem que el nostre govern local si actui.

Les taxes locals es van aprovar en plena pandèmia, i sabem que l’Ajuntament liderat pels Comuns i amb el suport del PSC vol seguir endavant amb les taxes aprovades i el seu cobrament. Des de la CUP demanem que en aquesta situació excepcional i complicada el nostre Ajuntament faci un esforç i rebaixi part dels ingressos què vol fer a través dels impostos i taxes al comerç local. Té sentit que la restauració pagui el 100% de l'impost sobre les terrasses o ocupació de l’espai públic quan han estat molts mesos sense oferir aquest servei?

Des de la CUP esperem que el govern local plantegi quins impostos i taxes vol variar i per què. Segurament ens poden dir que rebaixant aquests impostos els pressupostos no quadraran, o que l’Ajuntament no pot fer aquest esforç. I poden tenir part de raó, però també sabem que aquesta crisi l’han de pagar els rics i aquells que més tenen. Igual que poden fer-se exempcions i reajustar les taxes per baix i per necessitat, es poden fer per dalt? Poden apujar impostos i taxes a aquelles empreses que més tenen?

Esperem un replantejament de l’equip de govern i aplicar mesures fiscals que beneficien a les més perjudicades per aquesta pandèmia i paguin aquells que més tenen.